Յուրաքանչյուր բանակի հզորությունն ու մարտունակությունն ապահովում է գրագետ ռազմական հետախուզությունը: Այն հայթայթում է հստակ տեղեկություններ հակառակորդի ուժերի եւ միջոցների մասին, ապա դրանց հիման վրա ընդունվում են ճիշտ որոշումներ: Ով տեղեկացված է՝ նա պաշտպանված է: Բայց որքանո՞վ է այդ ամենն անհրաժեշտ XXI դարում՝ բարձր տեխնոլոգիաների, անօդաչուների եւ արբանյակների ժամանակաշրջանում: Հարց է ծագում՝ ինչո՞ւ պետք է տղաները, վտանգելով իրենց կյանքը, անցնեն թշնամու խորը թիկունք, հայտնաբերեն զինպահեստների կամ հրետանային մարտկոցների տեղակայման վայրը, ուսումնասիրեն դիրքերն ու խրամատները, որովհետեւ հետախույզի աչքից չի վրիպում անգամ յոթ փակի տակ պահված տեղեկատվությունը: Այս առումով տարբեր զորամասերում ծառայող մեր հետախույզներն իրենց առջեւ դրված խնդիրները կատարում են բարձր մակարդակով՝ ապահովելով բանակի հաջողությունները: